Fantomrakettene

> ***"Ingen vet hva det er. De er blitt sett flere steder, stupe ned i innsjøer. I Mjøsa, flere steder i Sverige. Og gjett hva: de så en ute på Setsrud også!"***
>
>

**Fantomrakettene** er en kosmisk grøsser grafisk roman fra 2021 skrevet av Tore Aurstad, og illustrert av Andreas Iversen. Fortellingen er fiksjonell, men tar inspirasjon fra virkelige uoppklarte hendelser. Bakerst i boka er det også en kort artikkel som forklarer litt om bakgrunnen til fortellingen.

Selv om historien ikke er direkte forbundet med noen andre tegneserier, har den lignende tema som Tåke over Svartøy , også skapt av Aurstad og Iversen det foregående året.

## Karakterer

* **Anne:** Ung jente som mistet sin far til tyskerne 2 år tidligere. Historiens forteller.
* **Norvald Setsrud:** Annes onkel. Skeptisk journalist som vil undersøke en såkalt "fantomrakett", et merkelig lys som kræsjlandet i innsjøen ved Setsrud.
* **Rune:** Annes fetter som bor på gården.
* **Reidar:** Gårdsgutt som er blitt syk av et revebitt.
* **Doktor Madsen:** Lokal lege i Setsrud som prøver å ta hånd om Reidar, men forstår ikke hva som feiler ham.
* **John Arnold:** Amerikansk militæroffiser, ansvarlig for å håndtere opperasjonen i Setsrud.

## Motiv og inspirasjon

Handlingen er fortalt som tilbakeblikk av Anne minst 50 år senere, og tar sted under sommeren 1946, for det meste i den fiksjonelle bygda Setsrud.

Historien tar inspirasjon fra Lovecrafts *The Color Out of Space* og *Invasion of the body Snatchers.* . Det blir også nevnt en lignende hendelse i Arkham, New England, samme plassering som Lovecrafts historie.

"Fantomrakettene" selv er basert på virkelige rapporter fra Norge og Sverige året 1946, som ble undersøkt av myndighetene på den tiden. I tillegg referer tegneserien også til den virkelige hendelsen Battle of Los Angeles i 1942 (men 1941 i fortellingen), hvor amerikansk militær skjøt på et uidentifisert flyvende fartøy. Fortsatt idag er det ukjent om fartøyet var japansk, tysk, amerikansk, eller av en annen nasjonalitet, derfor er det mange som spekulerer på at det kan ha vært utenomjordisk.

## Oppsumering

En sommerkveld 1946 er Rune og Reidar ute på innsjøen Klotjenn, når de plutselig ser et stort lys i himmelen. En fallende glød som treffer innsjøen og slipper ut en stor fargerik røyksky. En rev spises et uvanlig slim som siger opp av vannet, og senere biter Reidar som snart blir syk.

Anne og onkel Norvald drar til gården på setsrud for å se til Reidar. Men Norvald avslører at han også har hørt om de merkelige hendelse den kvelden, og viser forsiden til Aftenposten, hvor en artikkel forteller om disse "Flyvende X". Når de ankommer gården har Reidar fått blek hud og byller over hele kroppen. Rune tar de to slektningene med til Klotjenn og forteller om kvelden "fantomraketten" falt i vannet. Han forklarer også at det er funnet mange døde kreps, selv om det fortsatt er mange levende.

Etter en grundigere undersøkelse av innsjøen, viser det seg at det også er blodigler i vannet. Anne og Rune oppdager også en mørk rev i skogkanten, men når de finner reven ligger den død på bakken, dekket i en tykk vevaktig slim hvor det gror grønne stilker med bobler på enden. Når de to forteller resten av familien om det prøver Norvald å bortforklare det med naturlige forklaringer. I mellomtiden begynner de samme grønne stilkene å gro i gårdens brønn.

Neste morgen drar Anne med Norvald for å hente doktor Madsen til Reidar, men når de forlater gården avslører Nordvald at det er for sent for Reidar, og han syns de bør redde seg selv. De diskuterer hendelsene omkring i bygda og forbindelsen til "fantomrakettene".

Plutselig oppdager de en militærpatrulje som river ned trær, graver ut jord, og setter opp leir. Kommanderende offiser er engelsk-talende. Mens Anne og Norvald spionerer blir de oppdaget, og jages igjennom skogen. Når de kommer ut av skogen prøver de å søke ly hos Doktor Madsen. Anne undersøker huset de finner tomt, mens Norvald prøver å ringe en kontakt han har i millitæret.